als_Latn dik_Latn sag_Latn
As paraqitja fantastike e Anthony Davis që e mbylli ndeshjen me 34 pikë 9 rebound dhe 4 asist nuk i mjaftoi New Orleans-it për të mposhtur Bostonin, pasi sfida e TD Garden në Massachusetts, përfundoi me fitoren e Celtics në shifrat 108-100.
Kjo ishte fitorja e 13-të sezonale për skuadrën e trajnerit Brad Stevens që në këtë përballje iu fal paraqitjes së Sullinger që rezultoi më i miri në parket për vendasit me 27 pikë 10 rebound dhe 3 asist.
17-herë kampionët e NBA e nisën ndeshjen në malore pasi një realizim i saktë për tre pikë nga Eric Gordon i dha Pelicans avantazhin 7-2 .
Por pavarësisht kryesimit fillestar të skuadrës nga Louissiana, perioda e parë u mbyll me shifrat e barabarta 22-22. Edhe 12-minutëshi i dytë ishte identik me të parin pasi të dyja skuadrat arritën të realizonin në total nga 27 pikë secila dhe në pushim u vajt në barazim 49-49.
Kur kishin mbetur edhe dy minuta nga fundi i periodës së tretë Anthony Davis arriti të realizonte një kosh shumë të bukur me zhytje pas një pasimi që mori nga Gordon duke i dhënë New Orleans-it avantazhin 71-66.
12-minutëshi i tretë përfundoi me një epërsi +4 në favor të Pelicans, ndërkohë që kthesa e madhe e Bostonit do të vinte në periodën e katërt.
Rekordmenët e NBA arritën të kthenin gjithçka në favor të tyre në 12-minutëshin e fundit të sfidës dhe e bënë këtë falë edhe paraqitjeve fantastike të Sullinger dhe Crowder që në këtë fazë të takimit realizuan gjithçka që u doli përpara.
Fillimisht Sullinger barazoi shifrat në 90-90 me një trepikësh, ndërsa Crowder me një tjetër realizim të saktë nga vija për tre kaloi Bostonin përpara 94-90. Avery Bradley e zgjati edhe më tej avantazhin Celtics me një kosh të tijin pak para fundit ndërkohë që sfida e TD Garden u mbyll me fitoren e vendasve në shifrat 108-100.
Në takimet e tjera të NBA spikat suksesi në transfertë i Detroit Pistons përballë Toronto Raptors me rezultatin 114-111.
Në Air Canada Center, Brendon Jennigs ishte thjeshtë fenomenal pasi e mbylli sfidën me 34 pikë dhe 10 asist duke ndihmuar skuadrën nga Michigani të koleksiononte fitoren 14 sezonale.
Nuk ndalet as Houston Rockets, formacioni nga Teksasi siguroi suksesin e 4-t radhazi pasi mposhti në brenda në New York, Brooklyn Nets me shifrat 113-99, falë edhe 30 pikëve të shënuara nga James Harden.
Delegacioni i Republikës së Kosovës i kryesuar nga Ministri i Financave, Avdullah Hoti dhe...
Një ekip i mjekëve nga Klinika Universitare e Linshopingut të Suedisë gjatë kësaj jave ka...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn